EUROOPA KOMISJON Brüssel,16.7.2021 COM(2021) 428 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta























Varajase hoiatamise süsteem nr 4-6/2021





















Sisukord 1.EAGFi 2021. aasta eelarvemenetlus 2.EAGFi sihtotstarbeline tulu 3.Märkused EAGFi 2021. aasta eelarve esialgse täitmise kohta 3.1. Turumeetmed 3.2. Otsetoetused 4.EAGFi sihtotstarbeliste tulude rakendamine 5.Järeldused Lisa: EAGFi assigneeringute esialgne kasutamine kuni 30. aprillini 2021



1.EAGFi 2021. aasta eelarvemenetlus Euroopa Parlament võttis 18. detsembril 2020 vastu Euroopa Liidu 2021. aasta üldeelarve. Euroopa Põllumajanduse Tagatisfondi (EAGF) eelarve sisaldab 40 368 miljoni eurot kulukohustuste assigneeringuid ja 40 354 miljoni eurot maksete assigneeringuid. Mõlemat liiki assigneeringute erinevate summade põhjus on liigendatud assigneeringute kasutamine teatavate komisjoni poolt otseselt rakendatavate meetmete puhul. Need on peamiselt seotud põllumajandustoodete müügiedenduse, poliitilise strateegia, kooskõlastus- ja auditimeetmetega. 2.EAGFi sihtotstarbeline tulu Vastavalt määruse (EL) nr 1306/2013 artikli 43 sätetele moodustab raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenev tulu EAGFi kulude rahastamiseks määratud sihtotstarbelise tulu.

Kõnealuste sätete kohaselt võib sihtotstarbelise tuluga katta EAGFi mis tahes kulude rahastamist. Eelarveaastal kasutamata jäänud tulu kantakse automaatselt üle järgmisse eelarveaastasse . EAGFi 2021. aasta eelarve hõlmab järgmist: ·komisjoni viimased prognoosid turumeetmete ja otsetoetustega seotud rahastamisvajaduste kohta ·ning prognoosid eelarveaasta jooksul laekuva sihtotstarbelise tulu kohta. Oma ettepanekus EAGFi 2021. aasta eelarveassigneeringute kohta võttis komisjon arvesse eeldatava sihtotstarbelise tulu kogusummat. Vajalike kulukohustuste assigneeringute tase ületas aga mitmeaastases finantsraamistikus (2021–2027) 2021. aastaks kehtestatud EAGFi vaheülemmäära. Seetõttu pidi komisjon kehtestama otsetoetustele kohaldatava finantsdistsipliini kohandamise määra, et viia EAGFi assigneeringud kooskõlla EAGFi netosaldoga. Eelarvepädevad institutsioonid võtsid vastu EAGFi 2021. aasta eelarve, milles on arvesse võetud eeldatavasti laekuvat sihtotstarbelist tulu. 2021. aasta eelarve koostamise ajal hindas komisjon sihtotstarbelise tulu kogusummaks 619 miljonit eurot, mis koosneb järgmisest: kuna ei eeldata ülekandmist 2020. aastast 2021. aastasse, siis prognoositi, et kogu summa kogutakse eelarveaasta jooksul. Komisjon eraldas kõnealuse prognoositud tulu põhitoetuskava jaoks (punkt 08 02 05 04). Kõnealuse kava jaoks heakskiidetud assigneeringute ja sihtotstarbelise tulu summa on 14 791 miljonit eurot. Käesoleva aruande lisas on esitatud 2021. aasta eelarve esialgne täitmine ja selle võrdlus eeldatava kuluprofiiliga. 3.Märkused EAGFi 2021. aasta eelarve esialgse täitmise kohta Käesoleva aruande lisas on esitatud eelarve esialgne täitmine ajavahemikul 16. oktoobrist 2020 kuni 30. aprillini 2021. Võrdlus on tehtud määruse nr 1306/2013 artikli 28 kohaselt loodud varajase hoiatamise süsteemi kuluprofiiliga. 3.1.Turumeetmed Assigneeringute kasutamine sekkumisteks põllumajandusturgudel on kasutusprofiiliga võrreldes veidi madalam (–3,3 protsendipunkti). Eelarveartikli 08 02 03 01 (kõrvalisele asukohale ja saarelisele asendile vastavate valikmeetmete programm ning Egeuse mere väikesaared (v.a otsetoetused)) kulud on 10,3 miljonit eurot (–4,6 protsendipunkti) väiksemad kui kuluprofiilis aprilli lõpuks eeldati. Varasemate aastate eelarve täitmist jälgides eeldatakse, et eelarveaasta lõpuks on eelarve täidetud. Põllumajandustoodete müügiedendusmeetmete (08 02 03 02) rakendamine erineb kasutusprofiilist –10,0 protsendipunkti (–8,6 miljonit eurot). Eelarveartikli 08 02 03 04 „Koolide toetuskavad“ rakendamine oli 2021. aasta aprilli lõpus ligikaudu 29,5 miljonit eurot (–14,4 protsendipunkti) profiilist maha jäänud. Eeldatakse, et eelarveaasta lõpus jääb see eelarveartikkel alakasutatuks COVIDi pandeemia jätkuva mõju tõttu selle kava rakendamisele. Puu- ja köögivilja (08 02 03 06) puhul on seni deklareeritud kulud 26,0 miljonit eurot (–3,0 protsendipunkti) väiksemad kui kuluprofiil. Liikmesriikide praeguste prognooside põhjal, mis on viimase kolme aasta keskmisest suuremad, eeldatakse 2021. aasta eelarve täielikku täitmist. Avaliku ja erasektori ladustamise meetmete (08 02 03 10) deklareeritud kulud ületavad profiili +57,4 protsendipunkti võrra (+5,2 miljonit eurot). See puudutab peamiselt oliiviõli eraladustusabi, mis võeti vastu 2019. ja 2020. aastal: 2021. eelarveaastal deklareerisid liikmesriigid tasumata makseid kogusummas 28,1 miljonit eurot. Kuna varem eeldati, et suurem osa nendest kuludest kantakse 2020. aastal, ei olnud neid 2021. aasta eelarves arvesse võetud. 25,5 miljonit eurot kanti üle eelarvepunktist 08 02 03 04 (koolide toetuskavad). 3.2.Otsetoetused Assigneeringute kasutamine otsetoetusteks on üldiselt kasutusprofiiliga kooskõlas. 2021. aasta aprilli lõpuks deklareerisid liikmesriigid selle eelarveartikli jaoks kokku 35,5 miljardit eurot. Ühtse pindalatoetuse kava (08 02 05 02), kliima- ja keskkonnasäästlike põllumajandustavade toetus (08 02 05 05) ja vabatahtliku tootmiskohustusega seotud toetuskava (08 02 05 09) kulud vastavad kasutusprofiilile.